Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 6/1998. (III. 11.) KHVM rendelethez
Paragraph Index: 140

1. fokozat: az időjárás hatására bekövetkező természetes elhasználódás megszüntetése. Az egyedi tervezésű jelzőtáblákra az I. és a II—IV. szolgáltatási osztályok 2. fokozatában előírt javítási időtartamot 10 nappal meg lehet hosszabbítani. 5.4.2. A forgalomirányító jelzőberendezések megfelelő műszaki állapotának biztosítása érdekében: — a forgalomirányító berendezést (a vezérlőberendezést, azok egységeit, a jelzéstechnikai felépítményt) évente legalább 3-szor, — a nyomógombokat évente legalább 3-szor, — a járműérzékelő detektorokat évente legalább 3-szor, — a fázisterv szerinti működést évente legalább 1-szer, — a periódusidőket évente legalább 1-szer, — a programváltó óra működését havonta, — a sárga villogó üzemmódot havonta kell ellenőrizni. Az ellenőrzések időpontját és az azok során tett megállapításokat, valamint az előző ellenőrzés során tett észrevételekkel kapcsolatos intézkedéseket dokumentálni kell. A jelzőlámpák izzóit évente legalább 1 alkalommal ki kell cserélni. 5.4.3. A vezetőoszlopok fenntartása. A vezetőoszlopok természetes elhasználódásából és szándékos megrongálásból eredő pótlását, cseréjét folyamatosan kell végezni. 5.4.4. A vezetőkorlátok, elválasztósávok védőhálói, szelvényjelzések. Az időjárás hatására fellépő hibákat azok jellegétől, illetve mértékétől függően kialakított fontossági sorrend alapján kell kijavítani. A szelvényjelzések láthatóságát biztosítani kell. 5.4.5. Zajvédő falak, berendezések karbantartása. A zajvédelmet szolgáló berendezéseknek a természetes elhasználódásból, megrongálódásból eredő pótlását, cseréjét, szükséges karbantartását folyamatosan kell végezni. A hibák fokozatai Szolgáltatási osztályok I. II. III. IV. V. VI—VII. Az észleléstől vagy bejelentéstől függően legkésőbb

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes